**Contratimp**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

bate un ceas

dintre miile de ceasuri care au tocat

anii mărunt

și cum mai țipau dimineața secundele

mă ridicam printre fluturii striviți

petale uscate -

banalități perimate care ungeau cu roz nopțile absurde

în care credeam -

vreau tăcere să pot să gândesc

strigam și urmăream limbile

tic-tac stânga dreapta

alb negru

zi noapte

tac-tic negru alb

tac-tic

taci să pot dormi

le-am aruncat pe fereastră

ploua și limbile s-au prelins printre grătare

în canalizare

una a rămas agățată și se unduia ca un șarpe

lucios și amenințător

în camera de alături bate ultimul ceas

care îmi amintește că mai am ceva de făcut

când se va opri

o să știu ce

adina v.

2.04,2019